روسیا خاریجی ایشلر باخانی سرگئی لاوروو و آمریکالی قونومداشی رکس تیلرسون آراسیندا باش توتان تلفن دانیشیغیندا قوزئی کره‌نین یئنی موشک سیناغی ایله باغلی یارانان وضعیتین دیرلندیریلدیگی قید ائدیلدی.
روسیا خاریجی ایشلر باخانلیغینین آچیقلاماسیندا، "دانیشیغین مرکز نقطه‌سینده، قوزئی کره‌نین دونن حیاتا گئچیردیگی موشک سیناغی ایله باغلی یارانان وضعیت واردی. طرف‌لر، بو آددیملا پیونگ یانگین بیر داها بیرلشمیش میللت‌لر امنیت شوراسی‌نین بیر نئچه قطعنامه‌سینی کوبود شکیلده پوزدوغونو تثبیت ائتدی" دئدی.
کره یاریم آداسین‌داکی گرگینلیگین آشیلماسی اوچون سیاسی و دیپلوماتیک یول‌لارین آلترناتیو‌سیز اولدوغونو وورغولایان لاوروو، اؤن گؤرولمز نتیجه‌لر وئره‌بیله‌جک هر جور حربی آددیم‌دان اوزاق دورماق لازیم اولدوغونو سؤیله‌دی.
